# Associació de Recerca i Desenvolupament de la Llengua Kurda

L'Associació de Recerca i Desenvolupament de la Llengua Kurda (en kurd: Komel a Lêkolîn û Pêşvexist a Zimanê Kurdî), també coneguda com a Kurdî-Der, fou una associació cultural de foment de la llengua kurda, creada el 2006 i prohibida el 2016, amb l'objectiu d'investigar i desenvolupar la llengua acadèmicament, així com ensenyar-la a la població.

## Història

L'abril del 2006 es va presentar una sol·licitud a l'Oficina del governador de Diyarbakır per a l'establiment de l'associació i, en la resposta donada 4 mesos després, es va afirmar que es concediria permís «a condició que alguns articles fossin eliminats». L'associació va fer canvis en aquests articles esmentat i va tornar a presentar la sol·licitud, acceptant-se la inscripció el 25 d'agost de 2006. L'associació va convocar el seu primer congrés el gener del 2007 i va determinar set prohoms com a administradors del congrés i va escollir Mazhar Aktaş com a president de l'associació. El 25 de maig de 2016 les autoritats turques van detenir a nou persones vinculades amb l'associació. Després que passessin a disposició judicial, el tribunal de va dictaminar que set d'elles fossin alliberades sota «control judicial» i les altres dues, els copresidents del moment, Ozan Kılınç i Şaban Kaskarlı, fossin empresonats per «ser membres d'una organització terrorista». El 7 d'agost de 2016, el congrés va escollir a Nizamettin Toğuç, exdiputat del parlament turc, i Evin Çelik com a copresidents.
L'associació, defensora de la llengua materna com un dret essencial, va organitzar diverses campanyes, conferències, panells i va dirigir la creació de diversos consells educatius amb aquesta finalitat. Alguns municipis, províncies i districtes van donar suport a aquestes activitats. Així mateix, l'associació va organitzar diversos esdeveniments i celebracions el 15 de maig de cada any, considerada festivitat en favor de la llengua kurda.

## Tancament

El 21 de novembre de 2016, les autoritats turques van decidir prohibir l'entitat d'acord amb el Decret llei núm. 677. Segons aquesta norma, 375 associacions van ser prohibides per decret per motius de «pertinença, afiliació o afiliació a organitzacions o estructures, formacions o grups terroristes determinats pel Consell de Seguretat Nacional turc per operar contra la seguretat nacional de l'Estat».

## Notes

* ↑ Oficialment en turc, per imperatiu legal: Kurt Dili Arastirma Ve Gelistirme Dernegi.

## Referències

* ↑ «Bağlarlı Kadınlara Kürtçe Eğitim» (en turc). Haberler.com. [Consulta: 13 juliol 2021].
* ↑ «Van Kurdi-Der'de Kürtçe eğitim için kayıtlar Pazartesi başlıyor» (en turc). ANFTurkce.com, 19-10-2013. [Consulta: 9 maig 2022].
* ↑ «Kurdi-der'de yeni kayıt dönemi başladı» (en turc). Nusaybinim.com, 23-02-2013. Arxivat de l'original el 27 d’agost 2016. [Consulta: 13 juliol 2021].
* ↑ Kolcak, H. «A New Constitution for a Stable Nation: A Constitutional Study on the Long-Running Kurdish Question in Turkey» (en anglès). Journal of Ethnic and Cultural Studies, núm. 2(1), 2015, pàg. 29-48.
* ↑ Ertaş, Abdurrahman. «Ozan Kılınç’ın tutuklanmasına tepki: Dil ve kültür çalışmaları Suç değil» (en turc). DiyarbakirYenigun.com. Arxivat de l'original el 14 d’agost 2016. [Consulta: 13 juliol 2021].
* ↑ «Kurdi-Der Eş Genel Başkanı Ozan Kılınç tutuklandı» (en turc). İMCTV.com.tr, 29-05-2016. Arxivat de l'original el 2 agost 2016. [Consulta: 13 juliol 2016].
* ↑ «Kürdi-Der’de yeni dönem» (en turc). Batmancagdas.com, 07-08-2016. [Consulta: 13 juliol 2021].
* ↑ «Şanlıurfa'da Dbp ve Kurdi-Der Yöneticileri Gözaltına Alındı» (en turc), 03-06-2016. [Consulta: 13 juliol 2021].
* ↑ «Ve ilk Kürtçe ilkokul resmen kuruldu» (en turc). Odatv.com, 10-09-2014. [Consulta: 13 juliol 2021].
* ↑ «Kurdi-Der, anadilde eğitim hakkının verilmesi için dilekçe verdi» (en turc). Arxivat de l'original el 6 març 2016. [Consulta: 14 juliol 2021].
* ↑ «Başkale’de Kurdî-Der Tarafından Kreş Açıldı» (en turc). Hürriyet.com.tr, 21-02-2016. [Consulta: 14 juliol 2021].
* ↑ «Kürdi-Der: Anadilde Eğitim Kampanyası Sürecek» (en turc). Haberler.com, 05-10-2013. [Consulta: 14 juliol 2021].
* ↑ «Edremit Belediyesi'nden Kürt Dili Paneli» (en turc). Milliyet.com, 19-02-2015. [Consulta: 14 juliol 2021].
* ↑ «2016/55 – Kürdi-Der» (en turc). Kayapınar.bel.tr. Arxivat de l'original el 15 setembre 2016. [Consulta: 14 juliol 2021].
* ↑ «Bağlar Belediyesi, Kurdi-Der ve Eğitim-Sen ile Protokol İmzaladı» (en turc). Pasurunsesi.com. Arxivat de l'original el 2016-08-26. [Consulta: 14 juliol 2021].
* ↑ «15 Mayıs Kürt Dil Bayramı: 'En güzel dil anadili'» (en turc). Evrensel.net. [Consulta: 13 juliol 2021].
* ↑ «KHK ile kapatılan 375 dernek (Tam liste)» (en turc). NTV.com.tr, 22-11-2016. [Consulta: 13 juliol 2021].